THRE วิ่งชนซีลลิ่ง! โบรกฯแนะ “เก็งกำไร” จับตากำไรไตรมาส 2 โตแกร่ง
THRE วิ่งชนซีลลิ่ง! โบรกฯแนะ “เก็งกำไร” จับตากำไรไตรมาส 2 โตแกร่ง
17 มิ.ย. 2563

ผู้สื่อข่าวรายงานว่า ราคาหุ้นบริษัท ไทยรับประกันภัยต่อ จำกัด (มหาชน) หรือ THRE ณ เวลา 10.18 น. อยู่ที่ระดับ 0.66 บาท บวก 0.08 บาท หรือ 13.79% มูลค่าการซื้อขาย 19.46 ล้านบาท

ด้าน บล.ยูโอบี เคย์เฮียน (ประเทศไทย) ระบุในบทวิเคราะห์ฯแนะ “เก็งกำไร” หุ้น THRE พร้อมประเมินกำไรไตรมาส 2/63 คาดกลับมาเติบโตแข็งแกร่งจาก 1) รับรู้การขายประกันโควิดเต็มไตรมาส 2) ประกันในอดีตที่ขาดทุนทยอยหมดไป 3) มีโอกาสเห็นการกลับรายการค่าใช้จ่าย mark to market กองทุนโครงสร้างพื้นฐานในไตรมาส 1/63 กว่า 70 ล้านบาท กลับมาเป็นกำไร หลังสภาวิชาชีพบัญชี ชี้การลงทุนดังกล่าวเป็นตราสารทุน (หากเป็นตราสารหนี้ ต้องตั้งสำรอง)